
ПРОТОКОЛ № 54
от 30.06.2026 година

Р Е Ш Е Н И Е  № 795
ОТНОСНО:  Допускане изработването на проект за Подробен устройствен план - план за регулация и застрояване (ПУП-ПРЗ) за промяна на предназначението на земеделска земя, поземлен имот с идентификатор № 12259.1128.344, находящ се в м. „Големо крайще“, землището на гр. Враца и обособяването му нов урегулиран поземлени имот с предназначение „за жилищно строителство“
О Б Щ И Н С К И   С Ъ В Е Т

На основание чл. 21, ал. 1, т. 11 и ал. 2 от Закона за местното самоуправление и местната администрация (ЗМСМА) и чл. 124а, ал. 1, чл. 124б, ал.1 и чл. 125 във връзка с чл. 110, ал. 1, т. 1 от Закона за устройство на територията (ЗУТ) и при мотиви изложени в предложението,

Р Е Ш И:

1. Одобрява задание и разрешава изработването на Подробен устройствен план - план за регулация и застрояване (ПУП-ПРЗ) за промяна предназначението на земеделска земя, поземлен имот с идентификатор № 12259.1128.344 по КККР на гр. Враца, находящ се в м. „Големо крайще“, землището на гр. Враца, с начин на трайно ползване „за земеделски труд и отдих“ и обособяването му нов урегулиран поземлен имот с предназначение „за жилищно строителство“, в новообособена устройствена зона „Жм“ (Жилищно застрояване с малка височина).

2. Застрояването в новообособения урегулиран поземлен имот да се предвиди с начин на застрояване – „свободно“, като се заложат пределно допустимите устройствени параметри и показатели за съответната зона „Жм“ (Жилищно застрояване с малка височина).

3. Подробният устройствен план – план за регулация и застрояване да се разработи съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.

4. Възлага на Кмета на община Враца, на основание чл. 124б, ал. 2 от ЗУТ, в 
7-дневен срок от приемане на настоящето решение да го разгласи с обявление на определените за това места в сградата на Община Враца и го публикува на интернет страницата на общината.
5.  Решението не подлежи на оспорване съгласно чл. 124б, ал. 4 от ЗУТ.

РЕЗУЛТАТИ ОТ ПРОВЕДЕНО ГЛАСУВАНЕ:
ЗА – 27
ПРОТИВ – 0 
ВЪЗДЪРЖАЛИ СЕ – 1
ПРОЕКТЪТ ЗА РЕШЕНИЕ СЕ ПРИЕМА
д-р владимир христов
Председател на Общински съвет – Враца
Вярно с оригинала

Нина Спасова
Гл.експерт за работа с общинските съветници
Публикувано на: 03.07.2026 г.

